REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/187-22

5. decembar 2022. godine

B e o g r a d

Z A P I S N I K

PETE SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 4. DECEMBARA 2022. GODINE

Sednica je počela u 10,00 časova.

Sednici je predsedavao prof. dr Marko Atlagić, predsednik Odbora.

Sednici su prisustvovali članovi Odbora: dr Živan Bajić, Žika Bujuklić, Dejana Vasić, Đorđe Kosanić, Mirka Lukić Šarkanović, Zoran Lutovac, Dragana Miljanić, Tatjana Medved, Ratko Nikolić, prof. dr Vladimir Obradović, prof. dr Đorđe Pavićević, Stojan Radenović i prof. dr Jahja Fehratović.

Sednici je prisustvovala Ana Miljanić, zamenica člana Odbora .

Sednici je prisustvovao Boško Obradović narodni poslanik koji nije član Odbora.

Sednici su prisustvovali predstavnici Ministarstva prosvete:

- Branko Ružić, ministar prosvete;

- prof.dr Marijana Dukić Mijatović, državna sekretarka;

- Aleksandar Jović, pomoćnik ministra za međunarodnu saradnju i evropske integracije;

- dr Milan Pašić, pomoćnik ministra za osnovno i predškolsko obrazovanje i vaspitanje;

- Jasmina Đelić, načelnica Odeljenja za koordinaciju rada školskih uprava

- doc. dr Snežana Vuković, šef Odseka za ljudska i manjinska prava u obrazovanju;

- Jelena Parezanović, posebni savetnik ministra;

- Đorđe Đoković, posebni savetnik ministra

Sednici je ispred Ministarstva finansija prisustvovala Irena Lukić.

Sednici su prisustvovali predstavnici Zavoda za unapređenje obrazovanja i vaspitanja:

- Zlatko Grušanović, direktor

- Ivan Savić, pomoćnik direktora Zavoda.

Marko Atlagić, predsednik Odbora, otvorio je 5. sednicu Odbora za obrazovanje, nauku, tehnološki razvoj i informatičko društvo i pozdravio predstavnike Ministarstva prosvete koji prisustvuju sednici.

Predsednik je stavio na glasanje predloženi dnevni red:

1. Razmatranje Predloga zakona o budžetu Republike Srbije za 2023. godinu, Razdeo 26 - Ministarstvo prosvete, koji je podnela Vlada (broj 400-2503/22 od 18. novembra 2022. godine), u načelu.

Nakon zaključenog glasanja, utvrđeno je da je za glasalo 12 narodnih poslanika a jedan narodni poslanik je bio uzdržan.

Po otvaranju prve tačke dnevnog reda, predsednik Odbora je dao reč Branku Ružiću, ministu prosvete.

Ministar Branko Ružić je na početku izlaganja napomenuo da je Zakon o budžetu faktički najvažniji zakon u svakoj državi. Izvestio je Odbor da Predlog budžeta za 2023. godinu, iznosi 249,3 milijarde dinara kao i da je u odnosu na prošlu godinu povećan je 22,5 milijarde dinara.

U odnosu na rebalans budžeta iz novembra ove godine, povećanje iznosi 17 milijardi dinara. Rebalansom je budžet povećan na ukupno 232,4 milijarde dinara, dok je inicijalni iznos iznosio 226, 8 milijarde dinara.

Istakao je da se najveći deo budžeta odnosi na isplate zarada, naknada i socijalna davanja, zaposlenima u školskim ustanovama ( 195 milijardi dinara, odnosno 78 procenata ukupnog budžeta ministarstva) Naznačio je koje su najznačajnije stavke u budžetu za 2023. godinu:

-Ministarstvo prosvete, uređenje, nadzor i razvoj svih nivoa obrazovnog sistema( 4,6 milijarde dinara);

-Stručno-pedagoški nadzor nad radom ustanova obrazovanja i Zavoda (264 miliona dinara);

-Inspekcijski nadzor nad radom ustanova obrazovanja i (80,4 miliona dinara);

-Administracija i upravljanje u oblasti obrazovanja (319,5 miliona dinara)

-Podrška integracije u evropski obrazovni sistem (1,1 milijarde dinara)

-Podrška programa digitalizacije u oblasti Nacionalnog prosvetnog sistema (1.6 milijarde dinara)

-Izgradnja obrazovno-naučnih cenatara ( 476 miliona dinara)

OSNOVNO OBRAZOVANjE (ukupan budžet 118.8 milijardi dinara)

-Realizacija delatnosti osnovnog obrazovanja (96.3 milijarde dinara)

-Podrška realizaciji četvoročasovnog pripremnog predškolskog programa (2.6 milijardi dinara)

-Dopunska škola u inostranstvu (250 miliona dinara)

-Nabavka nastavnih sredstava za učenike polaznike (720 miliona dinara)

-Nastavni sadržaj kroz digitalne udžbenike (500 miliona dinara)

-Podrška primeni IKT-a u predškolskim ustanovaama (36 miliona dinara)

-Modernizacija infrastrukture osnovnih škola (3 milijarde dinara)

SREDNjE OBRAZOVANjE (budžet 55,5 milijarde dinara)

-Realizacija delatnosti srednjeg obrazovanja i obrazovanja odraslih (45.6 milijardi dinara)

-Podrška radu škola od posebnog interesa za Republiku Srbiju (1 milijarda dinara)

-Modernizacija infrastrukture srednjih škola (1.7 milijarde dinara)

-Obavljanje proširene delatnosti u srednjim školama (386.5 miliona dinara)

-Nastavni sadržaj kroz digitalne udžbenike (80 miliona dinara)

-Učenički standard (5.3 milijarde dinara)

-Modernizacija infrastrukture ustanova učeničkog standarda (400 miliona dinara)

-Individualna pomoć učenicima (1 milijarda dinara)

VIŠE I UNIVERZITETSKO OBRAZOVANjE (budžet 54.7 milijardi dinara)

-Podrška radu Univerzitetu u Beogradu (21.9 milijarde dinara)

-Podrška radu Univerzitetu u Novom Sadu (9.7 milijardi dinara)

-Podrška radu Univerzitetu u Kragijevcu (4 milijarde dinara)

-Podrška radu Univerzitetu u Nišu (5.4 milijarde dinara)

-Podrška radu Univerzitetu u Prištini (3.4 milijarde dinara)

-Podrška radu Univerzitetu u Novom Pazaru (595 miliona dinara)

-Podrška radu Univerzitetu umetnosti (1.8 milijarde dinara)

-Podrška radu visokih škola (7 milijardi dinara)

-Studentski standard (9.7 milijardi dinara)

-Podrška sistemu studnetskog standarda (2.8 milijarde dinara)

-Modernizacija infrastrukture studnetskog standarda (782 miliona dinara)

-Individualna pomoć studentima (1.8 milijardi dinara)

Irena Lukić, predstavnica Ministarstva finansija predstavila je informaciju o predlogu Zakona o budžetu za 2023 godinu, nakon čega je predsednik Odbora Marko Atlagić otvorio diskusiju.

Profesor dr Branimir Jovančićević je napomenuo da smatra da su visoko obrazovanje i nauka, usko povezani, kao i da je greška što su ta dva Ministarstva radvojena. Smatra da bi bilo korisno da su u današnjoj sednici bili uključeni i predstavnici Ministarstva za nauku, kako bi se stvorila opšta slika kakvo je zapravo stanje nauUniverzitetima u Srbiji. Istakao je da je potrebno jače finansiranje naučno-istraživačkih projekata.Smatra da se mora obezbediti stalni napredak, i povećavanje procenta koji se ulaže u nauku i visoko ovrazovanje jer je to osnova svakog društva.

Ministar Branko Ružić je neglasio da smatra da treba napraviti distinkciju između budžeta i drugih izvora finansiranja. Napomenuo je i da je plan da smanje liste čekanja, kao i da se radi na modernizaciji opreme.

Prof. dr Vladimir Obradović obratio se predsedniku Odbora Marku Atlagiću i skrenuo mu pažnju da prilikom donošenja Zakona o Ministarstvima, nije bilo sednice Odobora na kojoj bi se raspravljalo o izmenama koje taj Zakon donosi, kao ni sednice o rebalansu budžeta. Postavio je pitanje predsedniku da li je to njegov lični stav ili stav vladajuće većine koju predstavlja. Istakao je da smatra da bi povećanja plata trebala da budu veća, shodno rastu životnog standarda.

Smatra da prevencija i sprečavanje nasilja treba da bude prepoznato kao poseban projekat.

Ministar Branko Ružić je istakao da postoje timovi za sprečavanje nasilja u školama, kao i pedagoški savetnici, spoljni savetnici koji idu u škole.

Naveo je i da su imali sastanak sa sindikatima gde su se dogovorili da oforme radnu grupu sa temom vršnjačkog nasilja.

Predsednik Marko Atlagić se obratio prof. dr Vladimiru Obradoviću i napomenuo da ovaj Odbor, za razliku od prošle godine, „pokriva“ pet ministarstava, i samim tim će trebati više vremena da se u organizcionom smislu profunkcioniše, jer i ministarstva nisu konstituisana. Istakao je da slaže sa ministrom Ružićem da nasilje nije stvar samo Ministarstva prosvete, već je pitanje čitave Vlade i čitave države, kao i da je ideja da ovaj Odbor bude nosilac.Istakao je i da planira platformu, vezano za reafirmaciju vaspitne uloge škole i društva.

Zoran Lutovac, član Odbora je naglasio da postoje dva problema. Prvi je ambijent u društvu koji se reflektuje na ono što se dešava u nauci, prosveti i oko nas, a kao drugi problem je naveo odnos Vlade, društva iliti onih koji su odgovorni, prema prosveti i nauci. Osvrnuo se i na slučaj gde je neko imao podršku kolegijuma i roditeljskog saveta, a zatim na intervenciju nekog lokalnog moćnika, on nije više bio poželjan da bude direktor,te da to govori o sistemskoj grešci u društvu. Napomenuo je da je to isto tema za ministarstvo.

Istakao je da ulogu u nasilju imaju i mediji sa nacionalnom frekvencijom. Napomenuo je da nastavnici gube svoje dostojanstvo, shodno tome da im plate nisu adekvatne i da je to bitno regulisati.

Prof. dr Đorđe Pavićević, član Odbora je istakao da postoje dva tipa problema, jedan je onaj koji proizvede sam sistem, a drugi je onaj koji dolazi van sistema (od kuće, iz okruženja..) Napomenuo je da ga zanima šta se planira osim redovnih povećanja, koja su u skladu sa inflacijom. Naveo je i da ga zanima i sastav Komisije, osim informacije iz kojih su oblasti stručnjaci koji su uključeni u njen rad.

Irena Lukić, predstavnica Ministarstva finansija je rekla da nema tačan podatak o izdvajanju subvencija za nauku i prosvetu, da misli da je negde oko 3 milijarde dinara, ali tačan podatak dostaviće pisanim putem mejla.Iznela je i podatke o procentualnom povećanju plata.

Prof. dr Branimir Jovančićević smatra da filozofija razvoja nauke i prosvete u visokom obrazovanju, ne samo da ide samo u pravcu tehničkih, tehnoloških i prirodnih nauka, već se nalazi u krizi, zbog toga što su humanističke nauke u zastoju.Smatra da humanističke nauke treba da budu osnov razvoja svih drugih nauka. Predložio je da bi na nivou Ministarstva moglo da se obrazuje telo na oficijelnom nivou koje bi objedinilo bisoko obrazovanje i nauku.

Prof. dr Vladimir Obradović se obratio predsedniku Marku Atlagiću i napomenuo da je on već imao priliku da uvede promene o kojima priča. Istakao je da će oni podržati aktivnosti u cilju smanjenja vršnjačkog, digitalnog i svakog vida nasilja,a li je apelovao na predsednika da to pokaže i svojim ličnim primerom. Istakao je da smatra da je vlast odgovorna za ono što se dešava, a ne opozicija.

Predsednik Marko Atlagić je napomenuo da je njegova diskusija sadašnja i pre bila ista, nevezano ko je opozicija. Smatra da posledice prošlih godina će se jako dugo otklanjati, što se radi i sad. Istakao je i da je vaspitanje mnogo teže nego obrazovanje. Postavio je pitanje šta rade Prosvetni saveti i kome oni odgovaraju. Smatra da ne treba praviti razliku između pozicije i opozicije, jer je želja za napretkom zajednička. Smatra da su nauka i tehnologija napredovale, ali da vaspitna funkcija to ne prati, a želja je da se to umreži.

Prof. dr Đorđe Pavićević, član Odbora se osvrnuo na cifre koliko je kada ulagano u obrazovanje, i istakao da treba da se uzme u obzir kriterijum koji koristi Svetska banka, a to je procenat ulaganja u odnosu na bruto nacionalni dohodak.

Jahja Fehratović, zamenik predsednika Odbora je istakao da je obrazovanje, kao i sistem uzdizanja institucija u suštini jedan proces. Naveo je i da je činjenica da kao što smo imali loše privatizacije, tako smo imali i loše procese u obrazovanju. Smatra da se mnogo više mora ulagati u vaspitanje i odgoj. Osvrnuo se i na informaciju da osim RTS-a, nema televizije na kojoj se pušta obrazovni program.

Tatjana Medved, članica Odbora je istakla da je potrebno izneti konkretno sve što se smatra da je potrebno promeniti. Navela je i da podržava razdvajanje ministarstva. Istakla je da se slaže sa predsednikom Markom Atlagićem da je svima krajnji cilj i želja da se postigne boljitak.

Boško Obradović, narodni poslanik je istakao da mora da se radi na povećanju budžeta za prosvetu, kao i na povećanju plata prosvetnih radnika. Naveo je i da postoji mnogo tema o kojima se treba povesti rasprava, i zamolio Ministra i predsednika Odbora da se svaka od tih tema nađe kao posebna tačka dnevnog reda, a za neke organizovati i javna slušanja. Postavio je i pitanje statusa pomoćnog i tehničkog osoblja, i pomenuo protest istih, kao i pitanje studentskog smeštaja.

Predložio je i izgradnju novih studentskih domova i čitavih novih studentskih kampusa.Postavio je i pitanje stavke u budžetu (dotacije međunarodnim organizacijama više od 1 milijarde, podrška integraciji u evropski obrazovni prostor)

Ministar Branko Ružić je istakao da budžet jeste socijalno orijentisan. Napomenuo je i da je 1,7 milijardi dinara izdvojeno za digitalne učionice, kojih ima dosta. Osvrnuo se i na pitanje statusa službenih lica i rekao da je formirana radna grupa koja na tome radi.Odgovorio je narodnom poslaniku Bošku Obradoviću da povećanje budžeta jeste ideal kome težimo, ali sve se radi u skladu sa mogućnostima. Napomenuo je i da postoji 18.000 mesta u ustanovama studentskog standarda, 9 studentskih cenatara i studentsko odmaralište.

Predsednik Marko Atlagić je predložio da Odbor za obrazovanje, nauku, tehnološki razvoj i informatičko društvo u skladu sa članom 173. stav 2 Poslovnika Narodne skupštine, predloži Odboru za finansije, republički budžet i kontrolu trošenja javnih sredstva da prihvati u načelu Predlog zakona o budžetu Republike Srbije za 2023. godinu, razdeo 26, Ministarstva prosvete.

Predsednik Odbora je stavio je na glasanje napred navedeni predlog. Za prihvatanje predloga je glasalo 9 narodnih poslanika a protiv prihvatanja predloga glasalo je 3 narodna poslanika. Nije glasao 1 narodni poslanik.

Predsednik Odbora je konstatovao da je predlog usvojen.

Predsednik Odbora Marko Atlagić je predložio da izvestilac na sednici Odbora za finansije, republički budžet i kontrolu trošenja javnih sredstva, bude predsednik Odbora.

Pomenuti predlog je stavljen na glasanje. Za prihvatanje predloga je glasalo 9 narodnih poslanika a protiv prihvatanja predloga glasala su 2 narodna poslanika.. Nije glasalo 2 narodna poslanika.

Predsednik Odbora je konstatovao da je predlog usvojen.

Sednica je završena u 12, 05 časova.

SEKRETAR PREDSEDNIK

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Dragan Luković prof. dr Marko Atlagić